Liga Champions UEFA 2014–15

Liga Champions UEFA 2014–15 inggih punika édisi ka-60 wimbakara sépakbola utama klub Éropa sané kaselenggarayang olih UEFA, lan édisi ka-24 daweg magentos aran saking Piala Champions Klub Éropa dados Liga Champions UEFA.

Final kamainang ring Olympiastadion, Berlin, Jerman, sareng klub Spanyol Barcelona ngaonang klub Italia Juventus 3–1 antuk ngamenangang gelar kalima ipun tur ngajangkepin Treble kontinéntal kakalih sané durung naenin sadurungné. Real Madrid inggih punika jayanti pungkuran, sakémanten ipun kasisihang olih Juventus ring semi-final.

Masan niki dados masan kapertama ring dija klub patut nganutin Parikrama Fair Play Kauangan UEFA mangda prasida ngamiletin. Siosan punika, masan niki dados masan kapertama ring dija klub saking Gibraltar dados pamilet ring wimbakara punika, sesampun Asosiasi Sépakbola Gibraltar katampi dados anggota UEFA ka-54 ring Kongrés UEFA daweg Méi 2013. Ipun kaicain asiki genah ring Liga Champions, sané kaambil olih Lincoln Red Imps, jayanti Divisi Utama Gibraltar 2013–14.

Daweg tanggal 17 Juli 2014, panel darurat UEFA mutusang pinaka klub Ukraina lan Rusia ten pacang prasida saling matemu "ngantos pikélingan salanturné" santukan karusuhan politik rintara kalih negara. Kaputusan liyanan sané mapusat ring katentegtegan régional taler ngaranayang ring tim-tim Israel ten kaicain manados tuan umah wimbakara UEFA santukan konflik Israel-Gaza 2014. Parikrama indik skorsing santukan akumulasi kartu kuning taler kuah sapunika makasami akumulasi kartu kaicalang sesampun muputang babak prapat final lan nénten ngalantur ring babak semi final. Luwih liyanan, punika taler masan kapertama ring dija semprotan pacihna kaanggén.

 Pustaka 

2014-2015